Trosa
Trosa je grad od 5,027 stanovnika, na jugoistoku Švedske, on je i administrativni centar Općine Trosa koja ima 11,462 stanovnika.

Geografske karakteristike
Trosa leži u Grofoviji Södermanland, na ušću rijeke Trosaån u zaljev 
Baltičkog mora, udaljena oko 30 km južno od Södertäljea.

Historija
Ime Trosa javlja se prvi put oko 1280., ali se za naselje bogato željeznom rudom koje se nalazilo oko 7 km sjeverno od današnje Trose, zna tek od 1383. Ono je bilo i važna veza sa krajevima u unutrašnjosti, jer je tad rijeka Trosaån bila plovna.

Poljoprivredna proizvodnja bila je ekonomska baza okolice Trose, ali grad je u to vrijeme živio od trgovine željeznom robom.

Podizanje morskog dna, i zasipavanje luke tokom 16. vijeka, dovelo je do toga da su se stanovnici Trose preselili na današnju lokaciju početkom 17. vijeka.

Trosa je povelju o statusu grada dobila 1610., u to vrijeme ribarstvo  je bilo glavna privredna aktivnost, tako da se oko 1770. 100 od njegovih 500 stanovnika, time bavilo.

Trosa je ostala jedan od najmanjih švedskih gradova, čiji se stanovnici bave trgovinom i zanatsvom.

Izvori

Vanjske veze 

 Službene stranice Općine Trosa  
Gradovi u Švedskoj